Temeljem članka 8. Odluke o davanju u zakup zemljišta za postavu privremenih objekata na području Grada Bakra (“Službene novine Grada Bakra“, br. 04/26.) i članka 53. Statuta Grada Bakra („Službene novine Grada Bakra“, br. 4/18., 12/18. 4/20. i 3/21., 14/21., 10/23., 13/23., 14/23., 15/23. – pročišćeni tekst.) Povjerenstvo za provođenje javnog natječaja za davanje u zakup zemljišta za postavu privremenih objekata  objavljuje

JAVNI NATJEČAJ
za davanje u zakup ugostiteljske terase 

Predmet ovog Javnog natječaja je davanje u zakup ugostiteljske terase: 
· lokacija oznake 6.6. iz Plana lokacija za postavljanje privremenih objekata (“Službene novine Grada Bakra“, br. 12/26.) k.č.br. 1740 k.o. Hreljin; 
· ukupna površina:  80,00 m2 za postavu ugostiteljske terase;
· namjena zemljišta:  ugostiteljska terasa sezonske namjene;
· početni iznos zakupnine:  2,65 eura po m2  mjesečno uvećano za porez na dodanu vrijednost; 
· trajanje zakupa:  3  (tri) godine od dana sklapanja Ugovora o zakupu ugostiteljske terase;
· obračunsko razdoblje: razmjerno mjesecima korištenja, od 01. travnja do 30. rujna.

OPĆE ODREDBE:
1. Natječaj se provodi prikupljanjem pisanih prijava u zatvorenim omotnicama.
2. Pisane prijave na ovaj Natječaj mogu se podnijeti u roku od 15 (petnaest) dana od dana objave istog, osobno u Pisarnicu Grada Bakra ili poštom na adresu: GRAD BAKAR, Primorje 39, 51222 Bakar, s naznakom “NATJEČAJ ZA ZAKUP UGOSTITELJSKE TERASE NA HRELJINU – NE OTVARATI”. 
Svaki sudionik u Javnom natječaju mora položiti garantni polog u visini tromjesečnog iznosa početne zakupnine, na račun Grada Bakra br. IBAN HR7824020061800400007 koji se vodi kod Erste& Steiermärkische bank d.d. Rijeka, poziv na broj HR 68 9016 + OIB.
Visina garantnog pologa iznosi: 636,00 (šestotridesetšest eura).
        Izabrani ponuđač gubi pravo na povrat garantnog pologa u slučaju da ne sklopi Ugovor o zakupu ili prilikom sklapanja  Ugovora ne pruži instrumente osiguranja propisane natječajem (ili ako u razdoblju od 3 mjeseca od zaključenja ugovora raskine Ugovor o zakupu). Po sklapanju Ugovora o zakupu, garantni polog izabranog ponuđača se zadržava i uračunava u zakupninu, dok se ostalim sudionicima natječaja garantni polog vraća. 
3. Najpovoljnijim ponuditeljem smatrat će se onaj ponuditelj koji uz ispunjavanje uvjeta iz Natječaja ponudi najviši iznos zakupnine. 
4. Javno otvaranje ponuda održat će se dana 24. kolovoza 2026. godine u 10,00 sati u Gradskoj vijećnici Grada Bakra, Primorje 39/Il, zgrada “Magistrata”.
5. Uvid u grafički prikaz lokacije te pregled zemljišta na terenu može se izvršiti uz prethodni dogovor na telefon 051/455-744.
6. Zakupnik je dužan započeti s obavljanjem djelatnosti po potpisivanju Ugovora o zakupu ugostiteljske terase.    
7. Zakupnik je dužan plaćati zakupninu za ugostiteljsku terasu, koja je predmet ovog Natječaja počev od dana sklapanja Ugovora o zakupu ugostiteljske terase. 
8. Najpovoljniji natjecatelj koji dobije ugostiteljsku terasu u zakup mora, prije sklapanja Ugovora o zakupu, dostaviti ovjerenu bianco zadužnicu kao instrument osiguranja plaćanja ugovorene zakupnine i drugih potraživanja Grada koja proizlaze iz Ugovora o zakupu u iznosu do 2.000,00 € (dvijetisuće) eura, a koji će se naplatiti u slučaju da zakupnik u tijeku trajanja ugovornog odnosa ili po isteku Ugovora o zakupu ne podmiri dospjelu zakupninu i ostale troškove.
9. Ukoliko u natječaju sudjeluje punomoćnik natjecatelja isti je dužan najkasnije do javnog otvaranja ponuda dostaviti punomoć za zastupanje (za fizičke osobe ovjerenu kod javnog bilježnika, a za pravne osobe punomoć potpisanu od zakonskog zastupnika i pečaćenu pečatom pravne osobe) ako natjecatelj nije u mogućnosti osobno prisustvovati javnom natječaju;
10. Natjecatelj (ponuditelj) koji sudjeluje u ovom natječaju obvezan je dati pisanu izjavu kojom prihvaća opće uvjete zakupa propisane Odlukom o davanju u zakup zemljišta za postavu privremenih objekata na području Grada Bakra (“Službene novine Grada Bakra“,  br. 04/26.).
11. Natjecatelj (ponuditelj) koji sudjeluje u ovom natječaju obvezan je dati pisanu izjavu kojom prihvaća ugostiteljsku terasu uzeti u zakup u viđenom stanju i prihvaća o svom trošku (bez mogućnosti kompenzacije troškova) postaviti terasu, izvršiti sve potrebne priključke te zatražiti i ishoditi suglasnosti i dozvole za postavu privremenog objekta na lokaciju sukladno pozitivnim propisima.  
12. Na ovom natječaju ne može sudjelovati ponuditelj koji ne ispunjava ili nije ispunjavao obveze iz ranije sklopljenog ugovora o zakupu ili koji po bilo kojoj osnovi ima nepodmireno dugovanje prema Gradu Bakru.
13. Zakupnik uzima u zakup terasu u viđenom stanju i dužan ju je urediti, radi privođenja namjeni, o vlastitom trošku, a sve sukladno Odluci o postavi urbane opreme na području Grada Bakra („Službene novine Primorsko-goranske županije“, br. 19/09.). 
14. Ugovor o zakupu ugostiteljske terase sklapa se kao ovršna isprava na trošak zakupnika. 
15. Odabrani najpovoljniji natjecatelj mora u roku od 15 dana od dana konačnosti Odluke o izboru najpovoljnijeg ponuditelja sklopiti Ugovor o zakupu ugostiteljske terase, u protivnom će se smatrati da je odustao i terasa će se dati u zakup sljedećem najpovoljnijem natjecatelju.

16. PISANA PRIJAVA ZA SUDJELOVANJE U JAVNOM NATJEČAJU MORA SADRŽAVATI:
· zahtjev u kojem mora biti navedeno ime i prezime natjecatelja i njegovo prebivalište (za fizičku osobu), odnosno tvrtka s adresom sjedišta (za pravnu osobu), te naziv banke i broj računa radi povrata garantnog pologa;
· visinu ponuđene zakupnine;
· dokaz da je natjecatelj uplatio garantni polog;
· presliku osobne iskaznice ukoliko je ponuditelj fizička osoba,
· izvornik ili ovjerenu presliku rješenja o upisu u sudski registar za pravne odnosno obrtni registar za fizičke osobe ne stariji od 6 (šest) mjeseci od dana objave natječaja, presliku rješenja o upisu udruge u registar udruga, političkih stranaka i slično iz kojeg mora biti vidljivo da je osoba registrirana za djelatnost za koju se natječaj provodi;
· izvornik ili ovjereni preslik Potvrde Porezne uprave o podmirenim obvezama prema državnom proračunu (o podmirenim dospijelim poreznim obvezama i doprinosima za mirovinsko i zdravstveno osiguranje) ne stariji od 30 (trideset) dana od dana objave ovog natječaja iz koje je razvidno da nema dospjelog duga s osnova javnih davanja;
· izvornik ili ovjerenu presliku Uvjerenja o nekažnjavanju, za fizičku osobu odnosno za pravnu osobu i osobu ovlaštenu za zastupanje pravne osobe, izdanog od nadležnog suda ne stariji od 15 (petnaest) dana od dana objave ovog natječaja,
· pisanu izjavu ponuditelja o prihvaćanju općih uvjeta zakupa propisanih Odlukom o davanju u zakup zemljišta za postavu privremenih objekata na području Grada Bakra (“Službene novine Grada Bakra“,  br 04/26.);
· pisanu izjavu ponuditelja da prihvaća terasu uzeti u zakup u viđenom stanju i pristaje o svom trošku (bez mogućnosti kompenzacije troškova) postaviti ugostiteljsku terasu, izvršiti sve potrebne priključke, te zatražiti i ishoditi suglasnosti i dozvole za postavu privremenog objekta na lokaciju sukladno pozitivnim propisima.  

OSTALE NAPOMENE: 	
· Pisana prijava na Natječaj podnosi se u zatvorenoj omotnici na adresu: Grad Bakar, Primorje 39, s naznakom “NE OTVARATI – PRIJAVA NA NATJEČAJ ZA ZAKUP UGOSTITELJSKE TERASE NA HRELJINU”.  
· Dokaze i isprave koji se prilažu uz prijavu na natječaj Povjerenstvo zadržava do okončanja postupka, a potom izvornike istih vraća natjecateljima, a preslike zadržava, dok se izvornici dokaza i isprava najpovoljnijeg natjecatelja trajno zadržavaju.  
· Nepotpune i nepravodobne pristigle prijave neće se razmatrati.

KLASA: 944-01/26-01/5
URBROJ: 2170-02-03/4-26-5
Bakar, 04. kolovoza 2026.g.
								                        Povjerenstvo
